РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 02

от заседание на комисия ”Управление на собствеността”
към Пленума на Висшия съдебен съвет, проведено на 24.01.2018 г.

Днес, 24.01.2018 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Огнян Дамянов
                                                                                       Боян Новански

ОТСЪСТВА: Пламена Цветанова. 

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

І. Съвместно заседание с Комисия „Бюджет и финанси” към Пленума на Висшия съдебен съвет /от 10,00 часа, зала 312/

1. ОТНОСНО: Извлечение от решение на Комисия „Бюджет и финанси”, взето по протокол № 1/17.01.2018 г., т. 47 за провеждане на съвместно заседание с Комисия „Управление на собствеността” на 24.01.2018 г., от 16,00 часа във връзка с начисляването на приписани приходи от наеми на сгради и части от сгради, в които са настанени второстепенни разпоредители с бюджет към министъра на правосъдието. 
Приложение: 1. Информация за работата на екипите от ВСС и МП по прилагане на § 83 от ПЗР на ЗИДЗСВ.
2. Писмо от МП, Главна дирекция „Охрана” с вх. № ВСС-261/18.01.2018 г. с приложена информация с табличен вид относно обекти /помещения/, за които е налице отбелязвания в налични или новосъставени актове за държавна собственост.

/Заседанието започна в 10,00 часа/

При обсъждането по т. 1 от настоящия дневен ред присъстваха г-н Боян Магдалинчев – председател на Комисия „Бюджет и финанси” към Пленума на Висшия съдебен съвет и членовете на комисията: г-н Севдалин Мавров, г-н Георги Кузманов, г-жа Гергана Мутафова, г-жа Калина Чапкънова и г-жа Боряна Димитрова.

От администрацията на ВСС присъстваха: г-жа Маргарита Радкова – директор на дирекция „Бюджет и финанси”, г-жа Ирина Иванова – началник отдел „БФ“, г-жа Елисавета Илиева – н-к отдел „Счетоводство и методология”, той и главен счетоводител, г-жа Ралица Виденова – началник отдел „ФРА“, г-жа Мая Атанасова – главен експерт – юрисконсулт в дирекция „Правна“ и г-н Петър Станков - началник отдел "УКЦОП".

От администрацията на Министерство на правосъдието: г-н Стоян Стоянов – главен секретар на министерство на правосъдието, г-жа Благовеста Янева – началник отдел „Собственост и стопански дейности” и г-жа Екатерина Катевска – директор на дирекция „Бюджет и финанси”.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

1.1.1. ПРИЕМА за сведение информацията за работата на екипите от ВСС и МП по прилагане на § 83 от ПЗР на ЗИДЗСВ.
1.1.2. ВЪЗЛАГА на работната група, определена с решение на Комисия „Управление на собствеността” по протокол № 53/06.11.2017 г., т. 1.1.1. да разгледа проблема с начисляване на приписаните приходи от наеми на сгради и части от сгради, в които са настанени второстепенни разпоредители с бюджет към министъра на правосъдието в контекста на цялостното прилагане на § 83 от ПЗР на ЗИДЗСВ.
1.1.3. ВЪЗЛАГА на главния счетоводител на АВСС да приложи разпоредбата на чл. 16.14.6 от ДДС № 20 от 2004 г. на МФ, от която следва, че не трябва да се начисляват приписани приходи и разходи от наеми на сгради и части от сгради, в които са настанени второстепенни разпоредители с бюджет към министъра на правосъдието, поради неизяснен юридически статут.
1.1.4. ВЪЗЛАГА на дирекция „Управление на собствеността на съдебната власт” и дирекция „Бюджет и финанси” да подготвят писмо от името на Комисия „Управление на собствеността”, Комисия „Бюджет и финанси” и Министерство на правосъдието, с което да бъде поискано тълкуване на разпоредбата на § 83, ал. 2 от ПЗР на ЗИДЗСВ /ДВ бр. 28/08.04.2016 г./. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.2.1. ПРИЕМА за сведение информацията за сравнителния анализ на информационните масиви на ВСС и МП.
1.2.2. ВЪЗЛАГА на дирекция „Управление на собствеността на съдебната власт” да изиска от МП копия от посочените заповеди и информация за способа за установяване на цитираните площи.
1.3.1. ПРИЕМА за сведение писмото от МП – Главна дирекция „Охрана” с приложената в табличен вид информация, относно обекти /помещения/, за които са налице отбелязвания в налични или новосъставени актове за държавна собственост.

ІІ. Инвестиционна дейност /заседанието продължава в зала 512/

2. ОТНОСНО: Предложения за включване на обекти за проектиране, строителство и инженеринг в инвестиционната програма на Висш съдебен съвет за 2018 г. по параграф 51-00 „Основни ремонти на ДМА“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА предложенията за включване на нови обекти в Инвестиционната програма на ВСС за 2018 г. по § 51-00 „Основен ремонт на ДМА” от доклада на инж. Дениза Павлова – началник на отдел „Инвестиции и строителство”.
2.2. ВЪЗЛАГА на отдел „Инвестиции и строителство” да предвиди новите обекти за проектиране, строителство и инженеринг в Плана за обществени поръчки на Висш съдебен съвет за 2018 г.
2.3. ИЗПРАЩА преписката на Комисия „Бюджет и финанси” за съгласуване и предвиждане на необходимите средства за капиталови разходи на ВСС за 2018 г.
2.4. След уточняване на всички параметри на предложените обекти, отдел „Инвестиции и строителство” да изготви проект за разпределение на капиталовите средства за 2018 г. по § 51-00 „Основен ремонт на ДМА”.
2.5. ВЪЗЛАГА на отдел „Инвестиции и строителство” да подготви писмо до Министерство на правосъдието, с оглед включването на обект: „Пристройка към Съдебната палата на 4-5 етаж за обособяване на Административен съд гр. Силистра и ОЗИН” в Инвестиционната програма на ВСС за 2018 г.

3. ОТНОСНО: Изпълнение на чл. 30, ал. 1 от договор рег. № ВСС-15173/13.11.2017 г., сключен между Висш съдебен съвет и ЕТ „АРХАТ В-Валери Врабчев“ с предмет: „Изработване на геотехническа експертиза за терена и проектиране на конструктивно укрепване на сградата на почивна база „Св.Св.Константин и Елена“, гр.Варна“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Включването на обект: „Проектиране, преустройство и промяна на предназначението на почивна база, находяща се в к.к. „Св. Св. Константин и Елена”, гр. Варна в учебен център за органите на съдебна власт в инвестиционната програма на ВСС за 2018 г., е необходимо и целесъобразно.
3.2. Прогнозната стойност на обекта, определена на база уедрени показатели е 2 850 000 лв. с включено ДДС, в това число проектиране и строително-ремонтни дейности.
3.3. Обектът да се предвиди в плана за обществените поръчки на Висш съдебен съвет за 2018 г.
3.4. ИЗПРАЩА решението по т. 3 от настоящия протокол на Комисия „Бюджет и финанси”, за сведение.

4. ОТНОСНО: Съгласуване документация за провеждане на обществена поръчка с предмет: „Избор на Консултант за изготвяне на оценка на съответствието на инвестиционни проекти, упражняване на строителен надзор и осъществяване на инвеститорски контрол“ по обособени позиции по писмо рег. № ВСС-116977/19.12.2017г. на Главния секретар на администрация на Главния прокурор.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА становището на отдел „Инвестиции и строителство” в дирекция „Управление на собствеността на съдебната власт” и отдел „Управление и координиране цикъла на обществените поръчки” в дирекция „Правна”, АВСС.
4.2. СЪГЛАСУВА документацията за провеждане на обществена поръчка с предмет: „Избор на Консултант за изготвяне на оценка на съответствието на инвестиционни проекти, упражняване на строителен надзор и осъществяване на инвеститорски контрол“ по обособени позиции по писмо рег. № ВСС-116977/19.12.2017г. на Главния секретар на администрация на Главния прокурор.
4.3. ИЗПРАЩА решението по т. 4 от настоящия протокол ведно със становището на отдел „Инвестиции и строителство” в дирекция „Управление на собствеността на съдебната власт” и отдел „Управление и координиране цикъла на обществените поръчки” в дирекция „Правна”, АВСС, на Главния прокурор на Република България.

5. ОТНОСНО: Съгласуване на документация за провеждане на обществена поръчка с предмет: „Проектиране (изработване на идеен и работен проект) на строително – монтажни работи – Преустройство и промяна на предназначението на съществуваща сграда за нуждите на Районен съд и Районна прокуратура – гр. Шумен, находяща се в гр. Шумен, ул. „Карел Шкорпил №1“ по писмо рег. № ВСС – 265 /10.01.2018 г. на председателя на Районен съд Шумен.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА становището на отдел „Инвестиции и строителство” в дирекция „Управление на собствеността на съдебната власт” и отдел „Управление и координиране цикъла на обществените поръчки” в дирекция „Правна”, АВСС.
5.2. СЪГЛАСУВА документацията за провеждане на обществена поръчка с предмет: „Проектиране (изработване на идеен и работен проект) на строително – монтажни работи – Преустройство и промяна на предназначението на съществуваща сграда за нуждите на Районен съд и Районна прокуратура – гр. Шумен, находяща се в гр. Шумен, ул. „Карел Шкорпил №1“ по писмо рег. № ВСС – 265 /10.01.2018 г. на председателя на Районен съд Шумен.
5.3. ИЗПРАЩА решението по т. 5 от настоящия протокол ведно със становището на отдел „Инвестиции и строителство” в дирекция „Управление на собствеността на съдебната власт” и отдел „Управление и координиране цикъла на обществените поръчки” в дирекция „Правна”, АВСС, на председателя на Районен съд гр. Шумен.

6. ОТНОСНО: Съгласуване на документация за провеждане на обществена поръчка с предмет: „Проектиране и строителство на основен ремонт и реконструкция на съществуващата сграда на Съдебната палата в гр. Пещера”, находяща се в гр. Пещера, ул. „Васил Левски” № 2А, във връзка с депозирано писмо от г-н Камен Гатев – председател на Районен съд гр. Пещера.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА становището на отдел „Инвестиции и строителство” в дирекция „Управление на собствеността на съдебната власт” и отдел „Управление и координиране цикъла на обществените поръчки” в дирекция „Правна”, АВСС.
6.2. СЪГЛАСУВА документацията за провеждане на обществена поръчка с предмет: „Проектиране и строителство на основен ремонт и реконструкция на съществуващата сграда на Съдебната палата в гр. Пещера”, находяща се в гр. Пещера, ул. „Васил Левски” № 2А, във връзка с депозирано писмо от г-н Камен Гатев – председател на Районен съд гр. Пещера.
6.3. ИЗПРАЩА решението по т. 6 от настоящия протокол ведно със становището на отдел „Инвестиции и строителство” в дирекция „Управление на собствеността на съдебната власт” и отдел „Управление и координиране цикъла на обществените поръчки” в дирекция „Правна”, АВСС, на председателя на Районен съд гр. Пещера.

7. ОТНОСНО: Писмо с рег. № ВСС-216/10.01.2018 г. от Главния секретар на ВСС, относно приемане на нови правила за управление цикъла на обществените поръчки във Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА  предложения проект на Вътрешни правила за управление цикъла на обществените поръчки във Висшия съдебен съвет.
7.2. ИЗПРАЩА решението по т. 7 от настоящия протокол на Главния секретар на Висшия съдебен съвет, за сведение.

8. ОТНОСНО: Писмо с рег. № ВСС-9225/03.01.2018 г. от председателя на Административен съд гр. Велико Търново, относно процедура по възлагане на обществена поръчка с предмет: Строително-монтажни работи на обект „Извършване на основен ремонт и преустройство на сграда за нуждите на Административен съд гр. Велико Търново, на адрес гр. Велико Търново, ул. „Иван Вазов №1“

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ИЗПРАЩА становището на председателя на Административен съд гр. Велико Търново на дирекция „Правна” към Пленума на ВСС, за изразяване на становище и предприемане на действия по компетентност.

ІІІ. Управление на собствеността

9. ОТНОСНО: Писмо с вх. № ВСС-7644/29.12.2017 г. на областния управител на област София и с вх. № ВСС-160/08.01.2018 г. на заместник-министъра на регионалното развитие и благоустройството.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за сведение писмата на областният управител на област София и заместник-министъра на регионалното развитие и благоустройството.
9.2. ОТЛАГА вземането на решение по т. 9 от настоящия протокол за следващо заседание на Комисията.

10. ОТНОСНО: Писмо с вх. № ВСС-234/09.01.2018 г. от г-жа Десислава Ахладова – заместник-министър на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за сведение писмото на г-жа Десислава Ахладова – заместник-министър на правосъдието.
10.2. ВЪЗЛАГА на дирекция „Управление на собствеността на съдебната власт” да изготви писмо до председателя на Районен съд гр. Петрич и районния прокурор на Районна прокуратура гр. Петрич, за изразяване на становище относно искането на МП на основание чл. 389 от ЗСВ.

11. ОТНОСНО: Изпълнение на Решение на Комисия „Управление на собствеността” към Пленума на ВСС, взето по протокол № 51/25.10.2017 г., т. 17.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА за сведение протокол от проведена работна среща на 16 януари 2018 г. между представители на Министерство на вътрешните работи /МВР/ и администрацията на Висшия съдебен съвет /АВСС/ за обсъждане и изясняване на реда за действие по уреждане на имотните взаимоотношения между МВР и Пленума на ВСС.
11.2. ВЪЗЛАГА на дирекция „Управление на собствеността на съдебната власт” в максимално кратък срок да актуализира регистъра на имотите на съдебната власт.

12. ОТНОСНО: Писмо вх. № ВСС-2054/01.06.2017 г. от областния управител на област Сливен за предоставяне на 4 /четири/ броя гаражни клетки, за нуждите на Административен съд гр. Сливен.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

12.1. УПЪЛНОМОЩАВА представляващия Висшия съдебен съвет да направи писмено искане до областния управител на област Сливен за предоставяне на 4 /четири/ броя гаражни клетки с идентификатори 67338.550.3.3, 67338.550.3.4, 67338.550.3.5 и 67338.550.3.6 с обща застроена площ 79 кв.м. по кадастралната карта и  кадастралните регистри на гр. Сливен, за безвъзмездно и безсрочно управление на Висшия съдебен съвет, за нуждите на Административен съд гр. Сливен, по реда на чл. 15, ал. 2, изр. второ от Закона за държавната собственост, чл. 6, ал. 3 от Правилника за прилагане на Закона за държавната собственост.

12.2. УПЪЛНОМОЩАВА представляващия Висшия съдебен съвет да сключи договор с областния управител на област Сливен за имотите, описани в т. 12.1.

12.3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 01.02.2018 г.

13. ОТНОСНО: Становище от Лидия Кирилова – главен експерт в дирекция „Управление на собствеността на съдебната власт” относно незастроен поземлен имот с идентификатор 57491.501.260, отреден за строителство на Съдебна палата в гр. Поморие.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение становището на Лидия Кирилова – главен експерт в дирекция „Управление на собствеността на съдебната власт” относно незастроен поземлен имот с идентификатор 57491.501.260, отреден за строителство на Съдебна палата в гр. Поморие.
13.2. ИЗПРАЩА решението по т. 13 от настоящия протокол ведно с приетото становище, на дирекция „Бюджет и финанси”.
13.3. ОДОБРЯВА проект на писмо до г-жа Нася Япаджиева – председател на Районен съд гр. Поморие.
13.4. ВЪЗЛАГА на дирекция „Управление на собствеността на съдебната власт” да предприеме необходимите действия по коригиране на декларираните данни по ЗМДТ пред община Поморие.

14. ОТНОСНО: Доклад от Лидия Кирилова – главен експерт в дирекция „Управление на собствеността на съдебната власт” относно съоръжения, инсталирани в парокотелно на сграда „Съдебни органи – гр. Бургас”, находящо се в югозападната част на УПИ І в кв. 125 по плана на ЦГЧ – гр. Бургас, ул. „Васил Левски”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за сведение доклада на Лидия Кирилова – главен експерт в дирекция „Управление на собствеността на съдебната власт” относно съоръжения, инсталирани в парокотелно на сграда „Съдебни органи –                       гр. Бургас”, находящо се в югозападната част на УПИ І в кв. 125 по плана на ЦГЧ – гр. Бургас, ул. „Васил Левски”.
14.2. ИЗПРАЩА решението по т. 14 от настоящия протокол ведно с доклада по т.1, на дирекция „Финанси и бюджет”, за становище дали съоръженията, инсталирани в парокотелното на сграда „Съдебни органи – гр. Бургас”, находящо се в югозападната част на УПИ І в кв. 125 по плана на ЦГЧ – гр. Бургас, ул. „Васил Левски”, са прехвърлени на ВСС от Министерство на правосъдието, в случай че са се водили по неговия баланс, предвид разпоредбата на § 83, ал. 1 към Преходните и заключителни разпоредби на Закона за изменение и допълнение на Закона за съдебната власт /ДВ, бр. 28 от 08.04.2016 г./.
14.3. ОДОБРЯВА проект на писмо до г-н Вълчо Чолаков – областен управител на област Бургас.

15. ОТНОСНО: Писмо с вх. № ВСС-6434/08.01.2018 г. на СГКК – Габрово и Доклад № ВСС-227/09.01.2018 г. на директора на дирекция „Правна” в АВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение писмата на началника на СГКК – Габрово и доклада на директора на дирекция „Правна” в АВСС.
15.2. ОТЛАГА вземането на решение по т. 15 от настоящия протокол за следващо заседание на Комисията.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ